Poročila, 10.10.2010


Naslov: Volitve v Posavju

Napoved za voditelja:

V šestih občinah posavske razvojne regije je danes odprtih preko 200 volišč, na katerih več kot 64 tisoč volivk in volivcev izbira med skupno 20 kandidati za župane in preko 1100 kandidati za 118 sedežev v občinskih svetih. Volivci bodo župane izbirali med 20 kandidati, največ - 7 jih je v brežiški občini, drugje pa so po trije oziroma dva. V krški občini volijo tudi romskega svetnika, za katerega sta letos dva kandidata, prvič pa tudi svet nove krajevne skupnosti Spodnji Stari Grad, ki se je odcepil od krajevne skupnosti Dolenja vas.

T- Iz Dolenje vasi in Spodnjega Starega Gradu GORAN ROVAN /

X- Snemalec in montažer Jože Grajžl /

V krški občini se za 29 mest v občinskem svetu poteguje kar 16 list in 375 kandidatov, za županski stolček pa trije kandidati, tako da je izbira zelo pestra.

T- JANEZ BAN /
X- Stari Grad /

»Dovolj, tak da sem mogu premislit, krga sem si. Mislite, da bojo dobro zastopali vaše interese? Ja, po moje bojo in tu jim je tud dolžnost.«

Kljub temu, da so si v Dolenji vasi zgradili nov dom, imajo danes kar štiri volišča v prostorih nekdanje krajevne skupnosti. Novo volišče pa je v Spodnjem Starem Gradu, kjer danes prvič volijo tudi svet novoustanovljene krajevne skupnosti.

No, kaj vi pričakujete od te nove krajevne skupnosti?

T- LJUDMILA BURŠIČ /
X- Spodnja Libna /
»Buljši, ku je blu zdej. Kaj konkretno? Ja buljši, ko je blu zdej, ne, pač, da bomo lažji dihal, pa tudi, da se nam bo lepši in buljši godil.«

T- FAJFARJEVA /
X- Spodnja Libna /
»Ja, kej buljšga, ku je blu do zdej. Ker smo res odrezan, tale bogi, Spodnja Libna od tega, Dolenje vasi. Bi želel, da bi še bil pogled na naš kraj. Mamo otroke, mamo vozičke z dojenčki, pa po grabnu vozimo. Tako je žalostno, pa smo čist vizavi nuklearke, pa nimamo ne pločniku, ne luči.«

Sicer pa so številni Posavci današnjo volilno nedeljo izkoristili tudi za rekreacijo, pa tudi za trgatev, saj je treba grozdje potrgat, da bodo iz njega iztisnili to, kar jim je muhasta narava letos namenila.

